For 6000 år siden, med et havnivå som lå ca. 45 meter over nåtidens, kom de første fangstfolkene på sine skinnbåter langs de bratte bergsidene ved Gevingåsen. En gruppe steinaldermennesker i et varmekjært klima, hvor løvskog og bartrær allerede gav muligheter for jakt i skogene og fiske i fjorden. Veidefolket fant sin boplass på sørsiden av Steinmohaugen ved Hell, som så vidt var landfast med Gevingåsen. Navnet Hell kommer fra norrønt , «klippehule» eller «skjul under et overheng». Her risset de dype furer inn i bergsiden. Lånke har navn etter elva Leksa, som renner igjennom bygda og løper sammen med Stjørdalselva ved kirkestedet Lånke.